**Αθήνα:** 04.10.2022

**ΑΝΑΚΟΙΝΩΣΗ**

Αναρτήθηκαν οι προσωρινοί πίνακες ωφελουμένων του Ν.2643 εκτός Αττικής

Αναρτήθηκαν οι προσωρινοί πίνακες ωφελουμένων που υπάγονται στην προστασία του Ν. 2643/98 για 13 από τις 14 αρμόδιες Πρωτοβάθμιες Επιτροπές της Δημόσιας Υπηρεσίας Απασχόλησης (ΔΥΠΑ - τέως ΟΑΕΔ) για την κάλυψη θέσεων ειδικών κατηγοριών στον ευρύτερο δημόσιο τομέα. Οι προσωρινοί πίνακες της Περιφερειακής Διεύθυνσης Αττικής θα δημοσιευτούν εντός του μηνός Οκτωβρίου.

Η ΕΣΑμεΑ τονίζει στους ωφελούμενους να είναι ιδιαίτερα προσεκτικοί με τα στοιχεία τους και να ελέγξουν πολύ καλά αυτά που έχουν αναρτηθεί.

Οι πίνακες αφορούν στις εξής Υπηρεσίες που υπέβαλαν αίτηση οι υποψήφιοι:

* Περιφερειακή Διεύθυνση Κεντρικής και Δυτικής Μακεδονίας
* Περιφερειακή Διεύθυνση Ηπείρου
* Περιφερειακή Διεύθυνση Θεσσαλίας
* Περιφερειακή Διεύθυνση Κρήτης
* Περιφερειακή Διεύθυνση Πελοποννήσου
* Περιφερειακή Διεύθυνση Ανατολικής Μακεδονίας – Θράκης
* Κέντρο Προώθησης Απασχόλησης (ΚΠΑ2) Κομοτηνής
* Κέντρο Προώθησης Απασχόλησης (ΚΠΑ2) Λαμίας
* Κέντρο Προώθησης Απασχόλησης (ΚΠΑ2) Τρίπολης
* Κέντρο Προώθησης Απασχόλησης (ΚΠΑ2) Κοζάνης
* Κέντρο Προώθησης Απασχόλησης (ΚΠΑ2) Ρόδου
* Κέντρο Προώθησης Απασχόλησης (ΚΠΑ2) Μυτιλήνης
* Κέντρο Προώθησης Απασχόλησης (ΚΠΑ2) Σύρου

Οι υποψήφιοι μπορούν να αναζητήσουν τους πίνακες στον ιστότοπο της ΔΥΠΑ ([www.dypa.gov.gr](http://www.dypa.gov.gr) ) καθώς και στις παραπάνω Υπηρεσίες.

Η αναζήτηση των αποτελεσμάτων γίνεται αποκλειστικά με τον αριθμό πρωτοκόλλου της αίτησης του υποψηφίου.

Ο αριθμός πρωτοκόλλου της αίτησης μπορεί να αναζητηθεί από τους υποψηφίους στη διεύθυνση <https://2643.services.gov.gr> κάνοντας είσοδο με χρήση των προσωποποιημένων κωδικών TaxisNet και επιλέγοντας την προκήρυξη στην οποία συμμετείχαν.

Οι ενδιαφερόμενοι μπορούν να υποβάλουν ένσταση (αίτηση θεραπείας) επί των αποτελεσμάτων αποκλειστικά στην Υπηρεσία της ΔΥΠΑ που κατέθεσαν την αίτησή τους, από αύριο Τρίτη 4/10/2022 έως και την Πέμπτη 13/10/2022.

Η υποβολή της ένστασης πρέπει να συνοδεύεται από παράβολο υπέρ του Δημοσίου αξίας 10 €. Το παράβολο μπορεί να εκδοθεί ηλεκτρονικά στη διεύθυνση:

<https://www.gov.gr/arxes/anexartete-arkhe-demosion-esodon-aade/anexartete-arkhe-demosion-esodon-aade/elektroniko-parabolo-e-parabolo>

 Η επιλογή των πεδίων έχει ως εξής:

Φορέας: Οργανισμός Απασχόλησης Εργατικού Δυναμικού ΟΑΕΔ

Κατηγορία: Υποβολή Ένστασης σε προκηρύξεις του ν. 2643/1998

Τύπος: [8153] Υποβολή Αίτησης Θεραπείας επί αποτελ. προκηρύξεων

Η υποβολή της αίτησης θεραπείας μπορεί να γίνει με τους εξής τρόπους:

* ηλεκτρονικά μέσω ηλεκτρονικού ταχυδρομείου (e-mail)
* ταχυδρομικά με συστημένη επιστολή ή με υπηρεσία ταχυμεταφοράς (courier)
* αυτοπροσώπως στην Υπηρεσία
* μέσω εξουσιοδοτημένου τρίτου ατόμου (η εξουσιοδότηση πρέπει να φέρει γνήσιο υπογραφής είτε ηλεκτρονικά από το www.gov.gr είτε από ΚΕΠ)

**Οι οριστικοί πίνακες θα ανακοινωθούν με την ολοκλήρωση της εξέτασης του συνόλου των αιτήσεων θεραπείας. Για περισσότερες πληροφορίες, επισκεφτείτε τον ιστότοπο** [**www.dypa.gov.gr**](http://www.dypa.gov.gr)

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |